Chiar și în pușcărie, Liviu Dragnea arată că nu a învățat nicio lecție importantă din ce s-a întâmplat în ultimul an. Acesta a anunțat că nu vede nicio modalitate prin care să poată participa la protestul de pe 10 august, sfidând atfel zecile de victime făcute de instituțiile de opresiune ale puterii.

„L-am rugat personal pe domnul Dragnea să vină la protest, mi-a spus că nu poate, a tot încercat să inventeze scuze. Ca prieten îl înțeleg, dar ca om politic mă dezamăgește profund”, a declarat premierul Viorica Dăncilă. Aceasta a precizat că nu crede că Dragnea e încă supărat că ea i-a luat funcția de președinte al partidului.

Cel mai afectat a fost Codrin Ștefănescu, care a fost văzut schelălăind trist în preajma închisorii Rahova, gardienii care i-au aruncat mâncare peste gard spunând că nici nu s-a atins de ea. Mai multe organizații neguvernamentale au criticat, deasemenea, gestul sfidător al fostului președinte PSD.